Блог на Павел Николов, астрофилолог: Дейността ми до 1893 година\nСлед Берлинския конгрес всеки от младите съзаклятници за освобождението на Македония се предаде на частната си работа. А аз цяла година прекарах в колебание, незнаейки какво да предприема.\nПрез лятото на 1879 г. получи се писмо от Петър Шапкаров, училищен инспектор в Дупница и Самоков. В писмото си той изтъкваше, че имал нужда от учители и канеше всички свършили Кукушкото класно училище да заминат за България и заемат учителски места в неговия учебен район. Подобни писма той бе изпратил и в Прилеп и в други македонски градове, в които той бе учителствал. Аз се реших да замина за България и на 2 октомври с. г. тръгнах с кираджии, като баща ми ме снабди с три наполеона пари. Пътувах през Велес, Св. Никола и Егри-Паланка. Когато стъпих в свободна българска земя, чувство на силно вълнение ме обзе и плаках от радост като дете, разкъсах феса си, хвърлих го настрана и паднах на колене, целувайки свободната българска земя. И сега като си спомнювам минаването на турско-българската граница, същото чувство на душевно вълнение ме обзима.\nОт Кюстендил заминах за Дупница и се представих на П. Шапкаров. Макар и с III-класно образование, той ме изпрати за главен учител в с. Рила. Селяните обаче не ме приеха, защо не знаех да пея в черква. После ме изпрати пак за гл. учител в с. Костенец, спадащ в Източна Румелия, дето учителствах две години.\nЗа живота и дейността ми в с. Костенец ще кажа само следното. В Костенец пристигнах на 13. XI. 1872 г. и се представих на църковно-училищното настоятелство Николчо Лисицата и другарите му Маменов и Димо Кафеджията, на когото предадох писмото от П. Шапкаров Те ми заявиха, че не зависело от тях а трябвало да се съберат всички общинари и по-първи селяни и всички заедно да ме приемат и условят за учител. На другия ден сутринта отидох в една кръчма, в която се бяха събрали около 25—30 души селяни. Почнахме да се пазарим. Аз поисках 7000 гроша, а те ми дадоха отначало 3000 и се качиха до 4200 гроша за година, като съответната заплата за месеците юли, август, септем- ври, октомври и половината от ноември ми се удържи. Аз се съгласих. На другия ден отворих училището и почнах да записвам учениците, броят на които стигна 80. До моето идване обучението тук е било килийно и всеки ученик учил отделна църковна книга: псалтир, часослов, миней, апостол, Евангелие. Аз ги разделих на 4 отделения и понеже един не се съгласяваше да учи в IV отделение, записах го ученик в I клас. При дохождането си на училище всеки ученик донасяше на учителя подарък: кърпа, чорапи, риза, хранителни продукти. Аз това сметнах за рушвет и отказах да приемам подаръците им. След няколко дни доде в училището Никола Лисицата и ми казва: „Учителю, ти какво правиш, та връщаш подаръците на учениците си. Знаеш ли, че с това ти обиждаш родителите им? Това е обичай и требва да приемеш донасяните подаръци. Иначе недоволството сред селяните ще се увеличи, толкоз повече, че някои от чорбаджиите не са доволни от тебе, дето не знаеш да пееш в черква“.\nНямаше какво да се прави и почнах да приемам поднасяните подаръци. За храна всеки ученик по ред ми донасяше обед и вечеря, разбира се, винаги празнична гозба. При ръководството на четири отделения и един класен ученик аз работех от сутрин до вечер, а през неделните и празничните дни четях в черква проповеди от „Софронието“. Открих и неделно училище за възрастните неграмотни и им държах сказки против пиянството и др. човешки пороци. Претрупан от много работа, аз на няколко пъти поисках да ми се назначи помощник. Най-после молбата ми 6е уважена и за мой помощник назначиха един писар от някое учреждение в град Татар Пазарджик със заплата 8500 лв. - двойно по-голяма от моята. Тоя мой помощник излезе негоден в скоро бе уволнен и до края на учебната година останах сам. След свършването на учебната година при мене се яви цялото настоятелство. Председателят изрази задоволството на селяните от положения ми труд, а касиерът ми брои заплатата за цялата година и още 10 лири подарък, като ми каза, че ако се съглася да остана за идната 1880/81 уч. година учител, ще ми се плати 7500 гроша и ме натовари да си намеря помощник със заплата до 5000 гроша. Съгласих се и заминах за София да търся своевременно свой помощник В София пристигнах, когато разтуряха турския конак, за да се построи дворецът за княза. На улица „Търговска“ случайно срещам Стефан Карчев, учител в с. Рила, от когото при тръгването ми за Костенец бях заел 30 гроша. Върнах му ги и му благодарих за услугата и го попитах защо е дошъл в София. Отговори ми: понеже училищното настоятелство отказало да му увеличи заплатата от 2000 гр. на 2500 гр., той решил да търси учителско място другаде. Казах му, че аз търся учител помощник и, ако е съгласен, да дойде с мен в Костенец; ще получава годишна заплата 5000 гроша. Съгласи се и още на другия ден заминахме за селото, дето той остана, а аз заминах за манастира „Св. Петър“ близо до Пазарджик да мина устроения тук летен педагогически курс.\nВ началото на м. септември отворихме училището. Карчев взе да ръководи I и II, а аз — III и IV отделение. Учениците пак почнаха да носят подаръци и събрахме 1000 кг. царевица, 300 кг. Фасул, един сандък яйца, едно каче сирене и др., които си разделихме. Учебната година завършихме благополучно и, като се видех с пари, реших да следвам в Пловдивската гимназия. Преди напускането на селото, събрах учениците, казах им напътствени думи и им подчертах, че никога не трябва да забравят останалите поробени български земи, за които требва да милеят, тъй както милеят за свободна България.\nВ Пловдив се срещнах с Гоно Миндов, ученик от V клас, мой познат още от Кукуш. Запознах се и с Благой Димитров, Хр. Иванов Попов и др. сънародници. Заедно с тях прекарах ваканцията в Станимашкия манастир „Св. Петка“, дето се подготвих за приемния изпит, който издържах успешно и постъпих в IV кл. След свършването на IV клас ваканцията прекарах в Самоков, отдето изпратих дописка във в. „Марица“ (бр. 409 от 3 август) върху учебното дело в областта (Изт. Румелия). Дописката ми бе коментирана благоприятно от редакцията.\nСвършил парите си, аз трябваше отново да се предам на учителско поприще. Тъкмо в това време, когато водех преговори да се условя учител в Клисура, от Цариград пристигна Кузман Шапкаров, бивш мой учител в Кукуш и, като ме срещна, каза ми, че той е дошъл от страна на Екзархията да търси учители за Солунските български училища, и настоя силно непременно да съм приел да стана главен учител в Солунското първоначално училище. С удоволствие приех предложението му и заедно с Ал. Битраков, ангажиран за учител в същото училище, заминах за Цариград, а оттам заедно с Трайко Ки- танчев, Божил Райнов, К. Стателов и др., ангажирани за учители в Солунската гимназия, заминах за Солун.\nВ Солун останах до м. декември 1882 г., когато по мое искане бях преместен в гр. Водени. Из живота ми в тоя град запечатана е в паметта ми срещата и разговора ми с видния гъркоман х. Бинчев. Един ден той ме повика в къщата му и ми каза, че внук му, свършил медицина в Атина, иска да практикува в Кукуш, поради което ме помоли да му дам препоръка до кукушките граждани да го приемат благосклонно. Такава препоръка му приготвих, но на хаджията устно му казах, че надали внукът му ще има успех в града ни, тъй като всички кукушани са екзархисти и не обичат гъркоманите, поради което той требва да се обяви за екзархист. „Пък и Вие требва да се осъзнаете и да станете екзархист, тъй като в Воден няма гърци“. На това той ми отговори: „Да, ние признаваме, че сме българи, но имаме предвид следното: гръцкият владика и всички видни гърци, които са дохождали и дохождат тук и с които съм имал сношение, заявяват категорично, че каквото изменение на политическите граници и да стане в бъдеще, Воден ще остане в пределите на Гърция. При това положение няма смисъл да ставаме сега екзархисти, когато утре ще требва да станем пак гъркомани“. Аз, разбира се, му възразих че няма никакви изгледи Воден да влезе в границите на гръцкото кралство, но това не го разколеба, изтъквайки ми, че гръцките държавници приемствено воят една национална политика, която в края на краищата ще възтържествува, въпреки временните ѝ неуспехи.\nПрез 1883/84 и 1884/85 години бях учител в Кукуш, където църковно-училищното ни дело бе затвърдено и имаше вече свои традиции.\nПрез 1885—1886 г. бях назначен учител в Лерин. Гъркоманите в тоя град бяха доста силни. На 6 януари 1886 г. дойдоха на гости у хазаина ми около 20 души младежи гъркомани, начело с техния водач, някой си Иванчо. Хазайката ме помоли да ги приема в моята стая и аз се съгласих. Още с влизането си те почнаха да пеят български песни. След като изпяха няколко песни, Иванчо се обърна към мене и ми каза:\n— Г-н учителю, както виждаш и ние сме българи.\n— Каква полза от това, че признавате, че сте българи, когато отивате в гръцката черква, в която слушате да се чете апостола и евангелието на гръцки, без да разбирате нещо, а не дохождате в нашата, за да разберете всичко.\n— Ами, ако искам, аз мога да чета апостола на български и в гръцката черква.\n— Няма да ви позволят.\n— Как няма да ми позволят Аз ще кажа, че искам за моя имен ден да прочета апостола на български и туй то.\n— Ще ти кажат, че ако искаш да четеш апостола на български, иди в българската черква и там го чети. Тук е гръцка черква.\n— Ако и да не ми позволят, но аз ще го прочета и туй то.\n— Аз пък ви казвам, ако прочетете в гръцката черква апостола на български, на всички ви, които сте тук, ще дам една богата вечеря; иначе, вие ще дадете вечеря пък на всинца ни.\n— Бъдете спокоен, г-н учителю, няма да кажа, че вие сте ме накарали да сторя това. Ще кажа, че аз сам съм искал да го прочета и туй то.\nСлед тоя разговор ние се разделихме. На другия ден — Ивановден, очаквах новината, че в гръцката черква апостолът ще се чете на български. Обаче, още след обед, разговорът и басът ни станал известен на гръцката митрополия, в която бил повикан младежа Иванчо и му се внушило, че ако той си позволи да прочете апостола на български, въоръжени младежи ще му се противопоставят и, за да се избегне кръвопролитие, помолен бил да се откаже от намерението си. Вечерта идва при мен Иванчо и ми съобщава горното и ме помоли да разваля баса. На това аз му отговорих:\n— Аз нали ви казах че няма да ви позволят? Сега аз не развалям баса. Ако искате, развалете го вие.\n— Щом вие не го разваляте и аз няма да го разваля. Ще въоръжа и аз десетина души от другарите ми, пък каквото ще да става !\nНа Ивановден при службата, когато дошло време да се чете апостола, Иванчо се качил на владишкия престол и почнал да чете апостола на български. Веднага върху му се нахвърлили десетина младежи да го свалят от трона. Замесват се и неговите другари, за да го бранят, но той бил изтласкан от черквата. След службата гръцкият владика свикал заседание от епархийските съветници. В заседанието довеждат и Иванчо и го увещават да заяви, че той бил подмамен от българския учител да прочете апостола на български. Иванчо, обаче, отричал до край и с това ме избави от беля.\nСлед тая случка стоенето ми в Лерин бе невъзможно. Требваше да се преместя другаде. Но желанието ми да продължа образованието си бе непреодолимо, та до приключването на учебната година реших да се приготвя, за да постъпя в някое търговско училище. Случаят за това ми помогна. Поради съединението на Южна България със Северна Антон Търпенов, ученик в Свищовското търговско училище, не можа да замине за България. Използвах неговите учебници и записки и, след приключването на учебната година, заминах за Свищов, дето се явих на приемен изпит за I курс и се записах във втория.\nПрез това време стана детронирането на княз Батенберг, а през февруари 1877 г., след пристигането на Каулбарс, стана русенският бунт, в който бе замесен и директорът на търговското училище, руснака Красилников, който избяга и училището се разстрои. Тогава аз реших да замина за Виена, да следвам в тамошната търговска академия. Обаче, вместо да остана във Виена, реших да следвам в Линц, дето имаше подобно учебно заведение. След като се приготвих, издържах изпит за втори курс, а през 1888 г. издържах и III курс с много добър успех.\nСлед свършването на Линцката търговска академия подадох заявление в Екзархията за учителско място и бях назначен учител в Солунската гимназия по аритметика в долните класове и счетоводство в IV, V и VI клас. Даде ми се и надзирателска длъжност в пансиона.\nПредишната част от записките на Иван х. Николов: Младежки революционни копнежи.\nBy Павел Николов в ноември 03, 2015


За кърменето на поискване :: BG-Mamma\nЗа кърменето на поискване\n11 юни 2005, 23:49 ч.\nПускам,като нова тема мнението на д-р Йонов за кърменето.Той е неонатолог и консултира в нашия форум майчета,които имат въпроси относно бебчетата си.\nНа негово мнение:\nОтносно глюкозата или подсладената вода: направо ги захвърли, защото не вършат никаква работа. По-доброто е: Кърми детето толкова пъти и в такова количество,каквото то иска и това с голяма вероятност ще свърши повече работа от глюкозата.\n...му беше зададен въпрос от\nДоктор Йонов, Включвам се в консултацията заради този цитат горе. Вероятно сте посетили и форум Кърмене и захранване. До сега липсва компетентно мнение на медицинско лице по отношение на кърменето на поискаване и изключителното кърмене до 6 месеца. Тази липса кара много майки да се съмняват в правилния избор на този начин на хранене. Какви са плюсовете и минусите на едно такова хранене. Знам че специалността ви не е специалист по хранене но все пак до колкото хранененто на новороденото е една огромна част от ежедневието му и определя здравословното му състояние реших, че вие сте може би човека който може да ми отговори на тези въпроси. Извинявам се ако въпросът ми не е на място.\nЕто и отговорът му,който може да ви е от полза\nСъс сигурност няма да мога да дам изчерпателен отговор на поставените от теб въпроси. Преглеждал съм форума и го намирам за много полезен. Някои неща от библиотеката му даже са ми от полза.\nПо отношение на естественото хранене (кърмене) мнението ми е АБСОЛЮТНО ЗА!Относно кърмене при поискване също.\nЧаст от най-важните мотиви са:\n1. Кърмата, като биологичен продукт е претърпяла развитие в посока на най-подходяща храна за новороденото на даден вид. Отделно от това кърмата на дадена майка е най-подходяща точно за нейното новородено.\n2. Майката предава част от собствeния си имунитет на новороденото чрез клетки и субстанции,налични в кърмата.\n3. Емоционалния контакт, осъществяван по времe на кърменето е от голямо значение както за новороденото така и за майката.\n4. Преминаването през целия период на кърмене, започвайки се от начaлото и завършвайки с постепеното отбиване подлага организма на жената на по-плавни физиологични колебания и натоварвания и го предпазва от редица заболявания в по-късна възраст. В първите дни и седмици кърменето спомага и за по-бързото преминаване на женския организъм от състоянието на бременност към нормалното и физиологично състояние.\n5. Известно е, че кърмените деца по-рядко боледуват в зряла възраст от някои социално значими автоимунни заболявания.\n6. Относно свободния режим на кърмене: Никой не знае абсолютно точно от какво количество кърма се нуждае детето в даден момент, колко кърма има в гърдата тогава и е абсолютно безпредметно да държим едно кърмаче гладно само и само за да му се изгради някакъв строг спартански режим. Още повече с времето майката и детето се нагаждат един към друг и гърдата произвежда кърма в достатъчни количества на определени интервали, ако майчиният организъм не е подложен на някакъв физически или емоционален стрес. Така режима сам си идва на мястото.\nМогат да се преведат оща редица доводи в полза на кърменето, които може да се открият и в материалите на вашата библиотека.\nДали да се кърми? Отговорът е ДА, но не на всяка цена. Ако това заплашва зравето на майката (физическо или психическо) едва тогава е уместно да се търсят алтернативи.\nОтносно ранното захранване: Не съм абсолютен привърженик на крайностите. Нито абсолютно ранното захранване, нито прекалено късното са за предпочитане. Всяка майка трябва да напипа сама ханителния толеранс на нейното дете, подпомагана от педиатъра си или литературата до която има достъп, внимателно наблюдавайки реакцията на детето към въвежданата нова храна. Шаблоните са удобно нещо, но те само ни предпазват от груби грешки. Така, че моето мнение е, че майката е тази, която най-добре ще усети хранителните нужди на детето си и най добре ще ги удовлетвори.\nПо този въпрос са изписани многотомни издания и едва ли бих могъл да отговоря на всички въпроси, а и не съм до там компетентен. За сега мисля, че горното е достатъчно да убеди повечето майки в полза от кърменето и внимателното въвеждане на нови храни в диетата на детето.\n# 1 13 юни 2005, 11:57 ч.\nБлагодаря ти, Искрица! Много е приятно да видиш такова мнение на педиатър в България!\n# 2 13 юни 2005, 12:16 ч.\nПо този повод:\nВижте какво изрових за Плевен. Изглежда там някой се е опитвал да прави нещо, но после е отишло в девета глуха.\n"СЪОБЩЕНИЯ НА КООРДИНАТОРИ НА ДЕЙСТВАЩИ ПРОЕКТИ СЪЗДАВАНЕ НА КОЛЕКТИВИ “ПРИЯТЕЛИ НА КЪРМАЧЕТО”\nкоординатор на проекта: д-р Ваня Недкова- гл. aс. в кат. “Детски болести”- ВМИ Плевен\nОрганизирано е обучение на 20 акушерки и медицински сестри от женските и детските консултации по проблемите на кърменето, предимствата на естественото хранене за здравето на детето и методите з стимулиране на кърменето, както и неблагоприятното влияние на тютюнопушенето и психичните натоварвания върху кърменето.\nПроучено е храненето на двумесечните деца от гр. Плевен през 1995 г. и резултатите са сравнени с данните от 1996 г. Установихме увеличение на процента на естествено хранените деца от 50 % за 1995 г. до 85 % за 1996 г. Резултатите са изнесени на Национална конференция по проблемите на храненето - гр. Варна, септември 1996 г. и са представени за публикация в сп. “Педиатрия”.\nИзработен е работен фиш за индивидуална работа с майките-кърмачки.\nПубликувана е статията “Кърменето на децата - изключително важен фактор за развитието им” във вестник “7 дни в Плевен” - 15-21.II. 1996 г., стр.3.\nОпределени са два часа седмично за консултации по проблемите на кърменето"\nСъобщението е оттук: http://HTTP://WWW.LIVEBG.NET/PSBH-DIGEST/DIGEST1.HTM\n# 3 13 юни 2005, 13:13 ч.\nТова е най - разумното и балансирано мнение което съм чувала до сега от лекар, за което благодара на доктор Йонов.\n# 4 13 юни 2005, 14:13 ч.\nМнения: 7 445\nБлагодаря на Искрица и на доктор Йонов!Наистина разумна позиция,без крайности и залитания в една или друга посока.Хубаво е да има повече лекари като Вас!\n# 5 13 юни 2005, 16:47 ч.\nМнения: 17 399\nЕ как да не се изфукам, че този човек се грижи за детето ми\nБлагодаря ти, Максим


МВ "Компас", новини, април 2019 г. :: В ПЕТЪК, 19 АПРИЛ, ПРЕДСТАВЯТ „КНИГА ЗА НИКОЛА РАДЕВ“ ::\nВ ПЕТЪК, 19 АПРИЛ, ПРЕДСТАВЯТ „КНИГА ЗА НИКОЛА РАДЕВ“\nНикола Радев е най-стойностният български маринист.\nВ неговите творби с военноморски теми и сюжети за пръв път в националната ни маринистика главни герои са обикновени матроси, а не морски офицери и командири. Той е първият български писател, който пише реално за морето.\nГолемите творци остават в литературата с извънредни по стойност книги, които им осигуряват трайно място в националната им литература. Такава творба е „Когато Господ ходеше по земята“, която е литературният венец на Никола Радев. Никак не е случаен фактът, че през 2005 година „Когато Господ ходеше по земята“ получи най-високата литературна награда на Русия „Михаил Шолохов“, която е не по-малка от Хердеровата награда. При това за стогодишнината на Шолохов! Никола Радев е първият чуждестранен писател извън страните от ОНД, удостоен с наградата. Това е висока и пълноценна литература в същностния смисъл на понятията с всички шансове за трайно присъствие в националната ни книжнина. Мястото на тази харизматична книга несъмнено е по рафтовете за най-стойностната и представителна българска литература.\n„Книга за Никола Радев“ съдържа 4 части. Първата част включва най-важните литературнокритически текстове за неговото творчество. Във втората част са публикувани поетични творби, посветени на Никола Радев. В третата част автори споделят спомени за писателя, а четвъртата част е с интервюта, които Никола Радев е давал през годините. Така книгата създава цялостна представа за човека и твореца Никола Радев.\nЗа Никола Радев в „Морски вестник“:\n1 ноември 2014 г. Никола Радев: Директор е по-малко от писател. Писател е по-малко от моряк\n18 юни 2016 г. In memoriam: Напусна ни големият български маринист Никола Радев\n21 юни 2016 г. Добра дума за моряка Никола Радев


Четири научно доказани метода за увеличаване на продуктивността - Kreativen.com\nот Kreativen Team | Дек. 12, 2016 | Featured | 0 коментари\nНачинът, по който работим вече не е достатъчно ефективен! Проверката на пощата още в леглото, пиенето на много кафе, дългото пътуване до работното място, всичко това оказва влиянеи върху качеството на работата и живота ни.\nДа не говорим, че когато стигнем до офиса, вече сме уморени и ни липсва всякакво желание да правим какво то и да е. Всички наши усилия и идеи са унищожени по време на 50 или 60 часовата, стресова работна седмица. Някои от нас са третирани по-скоро като единици, отколкото като хора, тъй като компаниите пренебрегват седмичните оперативки и обратната връзка със служителите си. Не всичко е изгубено!\nКолкото по-добре възприемаме себе си като лидери и осъзнаваме възможностите си, толкова повече те работят за нас! Изследвания в областта на неврологията, биологията и ролята на човешкия фактор, ни дават някои брилянтни и интуитивни идеи за извличане на повече от работата, за по-кратко време.\nНовите открития по отношение на психичното здраве, химията на мозъка и науката за производителността ни дават възможност да бъдем по-щастливи и по-продуктивни. Колкото повече възприемаме себе си като лидери, толкова по-добре осъзнаваме ограниченията и възможностите и ги караме да работят за нас.\nПреобладаващото схващане и, че хората са гъвкави психически само през първите няколко години, докато достигнат зряла възраст. По това време не са фиксирани по отношение на умствените си способности и поведение. Ново изследване доказва, че мозъкът на възрастен човек има невероятната способност за промяна. Безопасната среда, здравословните диети, упражненията и медитацията, могат да унищожат нездравословните невронни пътища и да регенерират мозъците ни. С други думи, служителите не са фиксиран ресурс. С подкрепа на лидерството, достатъчно предизвикателства, минимален стрес и по-здравословен начин на живот, те могат да се трансформират в най-добрите си версии. Техните вродени таланти ще се развият, а добрите служители ще се превърнат в отлични.\nХормони на стреса и мозъкът на палео бозайниците\nЗнаете ли, че имате три мозъка? Най-древната структура е мозъка на влечуго, наречена така, защото е съставена от стъблото и малкия мозък. Тези структури се появяват при влечуги и животни, които не разполагат с по-развитите компоненти на мозъка. Тя е древна и контролира сърдечната честота и дишането, като е предназначена да ни защити.\nКогато хората се чувстват несигурни в условията на труд, техните примитивни мозъчни структури се активират и те не могат да получат достъп до фронталния лоб, за да правят иновации.\nСледващата структура е лимбичния мозък, който се споделя от всички бозайници. Това е мястото, където живеят емоциите, спомените и агресията и то контролира по-голямата част от нашето поведение. Когато се тревожим за социалния си живот и взаимоотношенията си, ние се отдалечаваме от тази част.\nНакрая хората и приматите имат и специална структура, наречена нео-кора. Тя носи също названието фронтален лоб и е отговорна за езика, абстрактното мислене и творчеството.\nЗащо това има значение за бизнеса? Защото всеки търси начин за увеличаване на иновациите и това е отличителна черта за почти всяка индустрия. Когато хората се чувстват несигурни, се активират примитивните им мозъчни структури, които им пречат да получат достъп до форонталния лоб и да правят иновации.\nНяма как да задължите служителите си да правят креативни предложения. Страхът ще задейства мозъка и той ще започне да произвежда адреналин и кортизол, а това ще накара хората да спрат да творят. Създаването на стресираща среда е вредно, както за служителите, така и за бизнеса!\nПредизвикайте своята продуктивност!\nКолко от нас четат имейли или приемат служебни повиквания по време на пътуване, след това прелитат напред-назад между проекти и комуникации през деня? Разбира се, почти всички!\nИстината е, че ние не сме създадени да работим по този начин. Нашите умове и тела следват дневния цикъл и това се нарича цикличен ритъм – физическите, умствени и поведенчески промени, които следват 24 часов цикъл, реагират предимно на светлината в околната среда.\nПомислете за здравословен сън! Не просто да затворите очи и да навлезете в състоянието в продължение на осем часа, преди да се събудите. Ние редуваме няколко 90 минутни цикъла на дълбок и възстановяващ сън и по-леки, наречени REM.\nОказва се, че това е начинът, по който сме програмирани да работим. Работата на пълни обороти през осемте часа, противоречи на нагласата ни. През деня ние трябва да редуваме циклите на максимално съсредоточаване, с такива с по-малко натоварване. Идеалният ритъм за работа е 90 минути натовареност, с почивки между тях. Добра практика е да планирате важните задачи за деня, така че да се съберат в тези 90 минути и да си настроите таймера на телефона, за да управлявате ритъма, докато свикнете. Когато усетите, че губите фокус, просто е време да направите една 15 минутна почивка.\nКолкото повече работата прилича на игра, с разнообразие и гъвкави предизвикателства, ясни цели и незабавна обратна връзка, толкова по-приятна ще бъде тя, независимо от нивото на развитие на служителя.\nИмали ли сте някога чувството, че всичко около вас се топи? Това се случва по време на пасивни опити да гледате завладяващ филм или телевицзионно шоу. Можете да пренесете това чувство и по време на работа. Разбира се, не е лесно това да се постигне на работното място, където сме буквално бомбардирани от различни средства за комуникация, като електронна поща, съобщения, видео конферентни връзки и телефонни обаждания. Ние се двоумим между различните дейност, които трябва да извършим, вместо да се съсредоточим върху една задача. Методът на играта изисква поставяне на цели, които са прости, но и достатъчно предизвикателни, за да задържат вниманието ви за продължителен преиод от време. Трябва да се премахнат всички странични фактори, които отвличат вниманието ви от текущата дейност. И не на последно място, трябва да знаете, че успявайки с всяка поставена задача, драстично ще увеличите качеството на своята работа, което ще ви донесе и чувството за удовлетвореност от работата.\nЛидерите трябва да притежават определени физически умения и таланти, но те също така трябва да знаят как и защо хората могат да достигнат максимума на своите възможности. Така мениджърите ще разберат дали тези хора могат да растат и да се усъвършенстват и ще могат да създадат благоприятна среда за висока производителност.


Бари и област Пулия – барок, скални църкви, трули и орекиете •\nby Veneta Nikolova 17 февруари, 2019 18 януари, 2020\nБари е столицата на област Пулия, известна с белите си градове – всеки със своя дух, архитектурен стил, кухня и традиции, отличаващ се коренно от съседа си. Това не е най – лъскавата туристическа дестинация в Италия, но пък крие безброй изненади. Градът е стъпил на морския бряг с лице към своя побратим Дубровник на отсрещната страна на Адриатика.\nСтарото пристанище и сградата на Teatro Margherita\nЕто 7 причини да посетите Бари – столицата на област Пулия\nКрайбрежната алея на Бари\n2. Изгубете се в лабиринта на стария Бари\nНадникнете в малките закътани дворове с неотменните саксии с палми или с целогодишно цъфнали цветя. Обърнете внимание на опънатите над главите ви простори с веещото се разноцветно пране! Чаршафи, покривки, дрехи, бельо – за местните е въпрос на чест да поддържат имиджа си на артистично небрежни южняци.\nТесните улички на Бари с характерния уличен иконостас\nЗаслушайте се в неразбираемия им говор. Жителите на Пулия използват непонятен за останалия свят диалект, напомнящ ми на смесица между португалски и арабски. А какво да кажем за друга местна особеност – дълбоката религиозност. Навсякъде из старата и новата част на Бари ще откриете изрядно поддържани улични иконостаси с изображения на светци.\nВсеки който минава покрай тях не пропуска да се кръсти, без значение дали е зад волана, кара колело, или е натоварен с пликове с продукти. Не пропускайте да влезете в някое местно магазинче. Оттук може да купите сувенир или красив предмет за подарък или спомен на достъпни цена.\n3 . Запалете свещ пред мощите на Свети Николай Чудотворец\nОгромната базилика „Сан Никола“ пази мощите на Св. Николай Чудотворец. Разположена е в стария град и е най-известната забележителност на Бари. Това е едно от малкото свещени места в Европа, които се почитат както от източноправославни, така и от римокатолици. Класическата базилика в романски стил е построена в края на 11 век, за да подслони останките на светеца.\nБазилика „Сан Никола“\nВ базиликата се съхраняват мощите на Св. Николай Чудотворец\nПредполага се, че по време на Кръстоносните походи, когато започнал разпадът на Византийската империя, група италианци откраднали мощите на светеца от Мира / днешна Турция/ и ги занесли в Бари с идеята да ги спасят от турците. „Сан Никола“ е разположен в стара цитадела. Преди построяването на крайбрежната алея, през 30-те години на 20 век, вълните на Адриатическото море се разбивали чак до външните стени на комплекса.\n4. Пренесете се хилядолетия назад в подземния музей на катедралата „Сан Сабино“\nКамбанарията на „Сан Сабино“\nПодземния музей на „Сан Сабино“\nВъпреки, че не е толкова популярна като „Сан Никола“, катедралата „Сан Сабино“ е главният храм на града. Издигнат е в края на 12-и век върху руините на по-ранна византийска църква. След като се насладите на великолепните мраморни колони и пищната украса, посетете подземния музей на катедралата / вход: 1:50 евро/! Тук се съхраняват останките от : римска обществена сграда, раннохристиянска базилика и византийска църква. Но това, което ме впечатли е римската мозайка с изображения на цветя, странни животни, риби и дори калмари!\n5. Разгледайте замъка на Бари, запознайте се с интересни археологически артефакти… и с житието и битието на дядо Коледа\nСвети Николай Чудотворец всъщност е прототип на дядо Коледа и патрон на град Бари\nЗамъкът на Бари /Castello Normanno – Svevo/представлява масивна крепост, издигната през 1131 г.. Днес той е превърнат в изложбено пространство. В просторните му зали са представени различни експозиции. Тук ще се запознаете с някои от най-ценните археологически находки в област Пулия. А специално крило в замъка е посветено на… дядо Коледа. Всъщност оказва се, че прототипът на добрия старец е Свети Николай Чудотворец, който пък е патронът на Бари и т.н.\n6. Отдайте се на кулинарно приключение – яжте улична храна\nМожете да се запознаете с невероятните вкусове на Бари и област Пулия докато се скитате из тесните улички на стария Бари. На открито, без да влизате в ресторант, ще вкусите храна, която е част от културата и духа на хората, които я създават и предлагат. Бари е известен със своята улична храна. Ето какво ядохме ние:\nУлицата на орекиетете\nЛеля Анджела ни запознава с тънкостите в приготвянето на орекиетете\n– Който казва Бари, казва орекиете /orecchiette = малки ушички/. А който казва orecchiette, казва улица Arco Basso, известна още като „улицата на орекиетите“. Пред домовете си в стария град, местните жени изнасят маси, на които изработват и продават орекиете – вид паста с формата на … ушички. През лятото тук гъмжи от кулинарни сергии и туристи.\nВетровитият януарски ден обаче беше прогонил част от продавачките. Но не и Анджела.\nТя ни покани да влезем в нейната кухня на приземния етаж и ни демонстрира кулинарните си умения, срещу обещанието да купим поне килце от нейните тестени шедьоври.\nПрословутите згалиоце – един от местните специалитети и сърдитата им майсторка\n„Не си бил в Бари ако не си опитал згалиоцете /или попиците/ на Мария“ – гласи надписът на уличната кухня\n– Згалиоце /sgagliozze/ – Представлява предварително сварен царевичен грис, нарязан на правоъгълни филийки и изпържен на силен огън. Порциите съдържат по 6 приятно посолени филийки за 1 евро. А най-добрата майсторка на згалиоце в Бари е синьора Мария. Възрастната жена приготвя специалитета направо пред дома си, превръщайки се в местната знаменитост. За нея пишат Гардиън и TripAdviser. Но за разлика от сърдечната Анджела, Мария никак не ни се зарадва, когато дружелюбно се опитахме да я заговорим. Всъщност това беше единственият намусен персонаж, когото срещнахме в цял Бари!\n– попице popizze – своего рода тестени понички , изпържени на силен огън, подобно на гореспоменатите згалиоце. Понякога имат някакъв пълнеж /например домати и моцарела/.\nДа отидеш в Бари и да не опиташ фокача ала барезе/ focaccia alla barese / e като да живееш в България и да не си опитвал баница.\nПредставлява разновидност на пицата, но по-сочна, с малко по-дебел тестен блат, гарнирана с домати и подправки, понякога и с маслини или други прищевки на домакинята. Това е една от най-популярните храни в Бари. Предлага се в ресторанти или на улицата. Яде се на крак или на маса по всяко време от мало и голямо !\n7. Пътувайте, бъдете любопитни, опознайте красотите на Пулия\nБари е изходен пункт за туризъм и приключенски турове до забележителностите на Пулия. Ето градчетата, които успяхме да посетим по време на краткия ни престой в италианския юг.\nАлберобело – царството на трулите\nАлберобело и неговите приказни трули\nГрадчето е истинска феерия, пейзаж от детските приказки, декор на фантастична холивудска продукция. Това е столицата на трулите – кръгли варосани каменни къщички със сиви конусовидни покриви. Очакваш всеки момент от тях да изскочи я джуджето Боско, я любопитен смърф или някой хобит.\nВсъщност тези странни постройки са много стари – датират от 15 – 16 век. Построени са от камък, но без хоросан или някаква спойваща смазка. Благодарение на това, трулите лесно и бързо се сглобяват и разглобяват. Така че народът, като чуел, че се задават данъчни от Неапол, тутакси разтурвал малките си къщички и имуществото изчезвало яко дим . Така си спестявал тежкото данъчно бреме.\nКвартал Monti на Алберобело\nАлберобело се намира в долината Итрия, осеяна цялата с трули, на около 55 км. от Бари. До симпатичното трулско царство има редовна ж.п. линия от Централна ж.п. гара Бари.\nЗа този необичаен кът на Пулия вижте публикацията : Алберобело-да се изгубиш в царството на трулите\nБароковият бисер Мартина Франка\nНие съчетахме разходката до Алберобело с посещение на съседното градче Мартина Франка, което ни посрещна измито от януарския дъжд, блестящо от чистота и достолепие. Градът е основан през 10 век. Историческият му център е разположен на около 30 мин. пеша от ж.п. гарата.\nБазиликата „Сан Мартино“ се издига в центъра на Мартина Франка\nЕдин от площадите на Мартина Франка\nМартина Франка е истински шедьовър на бароковата архитектура. А белите му сгради с изящни орнаменти, подобни на каменни дантели, вдъхват респект пред италианския творчески гений. Старата част на Мартина Франка представлява лабиринт от каменни улички, отвеждащи до малки закътани площади с красиви скулптури.\nИ разбира се, символът на Мартина Франка е издигнатата в края на 18 век базилика „Сан Мартино“, посветена на Свети Мартин – патрон на града. Друга забележителност е Palazzo Ducale /Херцогския дворец/ на главния площад Roma. Импозантното палацо е построено през 1668 от фамилията Карачиоло и съдържа 380 помещения.\nДнес част от сградата е превърната в музей и в изложбено пространство. Входът е свободен и всеки може да се наслади на изложбите и на красивите зали. Тук се помещават кметството и туристическият център на града.\nМатера – градът на камъните и скалните църкви\nМатера – градът на камъните и Европейска столица на културата 2019\n„Градът на камъните“ се намира на около 70 км. от крайбрежния град Бари в областта Базиликата, която граничи с Пулия. Известен в миналото като „срамът на Италия“, днес Матера гордо носи титлата Европейска столица на културата 2019. Сухият, негостоприемен пейзаж, наподобяващ древен кошер, те кара да притаиш дъх пред способността на човека да оцелява на всяка цена и в най-екстремните условия!\nНякои от пещерите на Матера са били превърнати в скални църкви, други – в кладенци или в примитивни жилища, свързани помежду им с подземни тунели. В наши дни част от тези първобитни домове са благоустроени като ресторанти, магазини за сувенири и уютни хотели.\nОще за Матера вижте в статията:. Матера – какво да видите за един ден\nПолиняно а маре – едно от най-красивите кътчета на област Пулия\nТова е едно от онези места, които трябва да посетите поне веднъж в живота си! За въпросното хипнотично кътче на Пулия само бях чувала! Попадала бях на снимки на суровите скалисти брегове, надвесени над синевата и на известния ресторант, разположен в пещера с невероятна гледка.\nКачихме се на влака от централната ж.п. гара на Бари. 30 минути по-късно бяхме вече в Полиняно а маре. Въздъхнах с облекчение ! Да, реалността не отстъпваше с нищо пред обработените с фотошоп кадри, широко разпространявани в Интернет. Градчето е синтезираната есенция на Пулия – бели къщи, лабиринт от каменни улички, красиви морски пейзажи, усещане за безвремие.\nОще за Полиняно а маре и неговите забележителности вижте в статията : Полиняно а маре или любов от пръв поглед\nВечерно време Бари е не по-малко приветлив и живописен\nКамбанарията на катедралата „Сан Сабино“ надрича в края на улицата\nЧетири дни не ни стигнаха, за да опознаем всички забележителности на Бари и област Пулия. За целта си струва човек да отдели поне седмица, през която да отсяда в различни градчета още по-на юг. Все пак успяхме да се докоснем до автентичната красота на Бари и околностите и да се заредим с впечатления и красиви гледки, които да ни крепят до следващото пътешествие… някъде на юг.\nПулияБарибазиликата "Сан Никола"катедралата "Сан Сабино"замъкът на БариорекиетезгалиоцепопицеАлберобелоМартина Франка9\nVeneta Nikolova 22 юни, 2014 20 октомври, 2018


Soy Luna: Всичко за ролер-скейтъра (занимателна книга с лепенки) - BKCH0005111 на супер цена | Ozone.bg\nSoy luna: всичко за ролер-скейтъра (занимателна книга с лепенки)\nИскаш да знаеш всичко да любимците ти от хитовия сериал Soy Luna? Събираш снимки на Луна и с приятелите ти си мечтаете да се научите да карате като нея? Тази книга е точно за теб! Тя съдържа уникални суперголеми лепенки и неразкривани досега подробности за новата звезда от малкия екран. Впусни се в собственото си приключение и открий точно кой стикер трябва да сложиш на страницата. Забавлявай се!\n8 + стикериPages\n8 + стикери


Как да си намерим богат съпруг? - Онлайн списание за активни жени\nHome / ОТНОШЕНИЯ / Как да си намерим богат съпруг?\nКак да си намерим богат съпруг?\nIvanela Petrova 03/11/2012\tОТНОШЕНИЯ 1 Comment 31 Views\nНяма какво да се лъжем, проучване показва, че около 40 % от съвременните образовани жени си търсят богат съпруг. А дали наистина са само 40% или просто повечето не са си признали?\nВъпросът как и къде да си намерим богат спътник в живота вълнува милиони жени по цял свят, а в Китай дори се провеждат специални курсове, в които млади жени се обучават как да съблазнят милиардер. Ако и вие сте една от жените, които търсят лукс, комфорт и спокоен живот и най-важното – мъж, който да ви ги осигури, то трябва да се подготвите добре. Грижете се за външния си вид по всички параграфи, не подценявайте интелектуалното си ниво и посещавайте повече изискани ресторанти и кафенета. На първо време ще трябва да разполагате с повече финанси, за да си позволявате това удоволствие, а току виж ви се усмихнал късметът. А както се казва- целта оправдава средствата. Ако наистина успеете да си набележите цел, направете всичко възможно, за да ви забележи. Постарайте се да изглеждате уверена в себе си и да предизвикате интереса му. Можете да срещнете принца на мечтите си на опера, театър или концерт. Не залагайте на дискотеките и долнопробните заведения, ако искате да срещнете богат и интелигентен човек. Все пак целта ви е да се омъжите за него, нали? А обикновено чалга заведенията се посещават от видимо богати мъже със съмнителен бизнес. Шансовете да намерите мъж, с когото искате да споделите живота си там, са минимални. Значително по-големи са шансовете да намерите богат мъж в казино, в луксозен магазин, на стадиона, на морето или в ски курорт. Можете да намерите пътят към щастието и богатството и в интернет, макар и това да е малко несигурно. Нищо не ви пречи да опитате, все пак. Технологиите напредват с всяка изминала секунда и във виртуалното пространство всеки може да намери това, което търси. След като намерите мъжа, когото искате да оплетете в мрежите си, се постарайте да го впечатлите. Не му показвайте, че сте с него поради стабилното му финансово положение. Ако приемем, че всичко върви по план и се стигне до идеалния вариант, в който богатият мъж ви предложи брак, бъдете сигурни в чувствата си преди да му кажете „да“.\nTags богат мъж богат съпруг\nPrevious Кредитна история: съвети към клиентите\nNext Шанел – вдъхновение за изтънчен дух и елегантност\nНе е нужно когато го намерите той да бъде богат. Той ще бъде богат за вас ако вие искате и го подкрепяте напред.


Сестри - върколаци потресоха света! | Сензация - здраве и красота\nСестри – върколаци потресоха света!\tОт Пею Благов на 30.06.20121 коментар\tСподели във Facebook\nВ Индия живеят три сестри, страдащи от „синдрома на върколака“. В малкото индийско селце Пун, намиращо се в централна Индия, живеят три сестри Савита на 23 години, Мониш на 18 и Савитри Сангли на 16 години, които страдат от хипертрихоза.\nХипертрихозата е рядко заболяване, от което страда само един човек на милиард души. Заболяването се характеризира с прекомерно окосмяване по цялото тяло. Затова е странно, че трите сестри страдат от него. Девойките са наследили болестта от баща си. Освен това, семейството има три други момичета, които не страдат от това заболяване. Според разказите на момичетата майка Анита, била принудена да се омъжи на 12 години. Освен това, преди сватбата, тя не е виждала съпруга си и още повече не знаела или подозирала, че той страда от хипертрихоза. Съпругът на Анита умира през 2007 година. Момичетата върколаци имат само две мечти в този живот, едната е да си направят лазерна епилация, която ще им струва 4500 паунда всяка, прекомерно висока сума за жителите на индийските села, и да се оженят.\nИндийската режисьорка документалист Снех Гупта е решила да заснеме филм за техния живот, за да помогне на момичетата, като привлече общественото внимание към проблема им.\nвърколаци, новина, новини, последни новини, сензация, Сестри, скандал, Снех Гупта\nСестри – върколаци потресоха света! добавена от Пею Благов на 30.06.2012Всички статии от Пею Благов →\nШакира чака момче!\tБиг Брадър съквартирантка лъсна чисто гола! – виж коя е тя: (снимки)\tХейтъри съсипаха с обиди Адел и бебето й!\tСпират разследване срещу мъжа на здравната министърка Десислава Атанасова!\tНай-после учените доказаха, че семенната течност подобрява психиката на дамите!\t„Разсмей Слави“ досади на зрителите\tTweet


На 5 май 2021 г. четвъртокласниците от групите за ЦОУД във Второ СУ „Професор Никола Маринов“ Търговище участваха в изнесен урок на тема „Безопасност на движението по пътищата“.\nПреподаватели от ЦПЛР – ОДК Търговище запознаха учениците с правилата за безопасност на движението по пътищата с помощта на подвижни игри. Децата се забавляваха, поставяйки много важни проблеми за безопасното поведение на пътя. Те на практика се убедиха къде е най- безопасно да играят и да се забавляват – да карат ролери, скейтборд, велосипеди, тротинетки. В хода на урока четвъртокласниците показаха своите знания за правилата на пътя, които задължително трябва да спазват. Направиха анализи на пътни ситуации и очертаха маршрути за безопасно поведение по пътя към училище.\nПодобни инициативи са изключително актуални и полезни за децата. Това е един от начините за повишаване културата на учениците, свързана с безопасното движение по пътищата.\n← Екип от информатици – с национална награда


Bosch представя интелигентни решения за сервизите на бъдещето – AUTO BILD България Онлайн\nНачалоНовиниBosch представя интелигентни решения за сервизите на бъдещето\nСвързани сервизи (Connected Workshops), интернет базирани услуги и приложение за добавена реалност – това са само някои от основните теми, които Бош ще представи на Аутомеханика 2016. Между 13-ти и 17-ти септември 2016 г. върху площ от 2400 кв. м. щандът на Бош в палата номер 9 ще направи възможно изживяването на свързаните сервизи. На множество интерактивни продуктови демонстрации, които ще се провеждат на всеки кръгъл час, посетителите могат да се запознаят отблизо с най-новите решения на технологичната компания.\nЗаедно с механичните и хидравлични управляващи системи Бош включва в гамата си и електрическа система за управление, която е предпоставка за създаването на цяла редица модерни асистиращи системи, използвани все по-често от производителите на леки и комерсиални автомобили.\nЗа ефикасното прилагане на добавената реалност Бош разработи CAP платформата (Common Augmented Reality Platform), с помощта на която дигиталното и визуално съдържание лесно и бързо се интегрира, например в технически документи.\nТези два номера важат и при всяко следващо посещение, като дават достъп до историята на автомобила включително до всички резултати от тестове, които могат да бъдат проследени във всеки един етап от работния процес и по всяко време. В допълнение софтуерът позволява иновативна идентификация на превозното средство, в която се попълват специфичните параметри за отделните тест уреди. При следващо посещение на сервиза тези параметри за идентификация отново се прилагат. Това спестява време, улеснява процеса и предотвратява двойната работа.\nНова високо ефективна батерия за двуколесни с литиево-йонна технология.\nПосредством активиращ код софтуерът се свързва с целия сервиз. Той може да бъде въведен във всеки един от сервизните компютри. За оптимална експлоатация Бош препоръчва използването на отделен сървър. Така информацията за жизнения цикъл на автомобила може да бъде запазена централно и да бъде достъпна във всеки един етап от работния процес, ако е необходимо. Чрез използване на стандартен интерфейс дори свързването с повечето dealer-management системи също е възможно.\n• ACS 752 машина за обслужване на климатици за леки и товарни автомобили\n• Esitronic 2.0 / KTS 5xx диагностичен софтуер\n• Мотор тестер FSA 500\n• Мотор тестер FSA 7xx\n• HTD 815 тестер за фарове\n• Газ анализатори BEA 750 и BEA PC DE\nДобавената реалност предоставя допълнителна информация, която е ключът към един още по-комплексен технологичен свят.\nДобавената реалност предоставя допълнителна информация, която е ключът към един още по-комплексен технологичен свят. За механиците е все по-трудно да извличат всички необходими данни и да ги прилагат в работата си. Получаването на критично важна информация в правилния момент, улеснява откриването на проблема, но и спестява време – за клиентите това означава по-качествен резултат от ремонта, а за сервиза – ускоряване на работния процес.\nС помощта на таблет или смарт очила нужната допълнителна информация се представя във вид на реално изображение, когато камерата на устройството е насочено към превозното средство. Тази информация може да бъде в най-различна форма – от разяснителни текстове, инструкции, диаграми, триизмерни изображения до снимки и видео. По този начин дори скритите компоненти или окабеляванията стават видими – доста ценни функции за специалистите по мехатроника. Комплексните ремонти ще се осъществяват от 10 до 15% по-бързо. Всичко това ще намери отлично приложение и в обученията и продажбите.\nНовата генерация диагностични уреди на Бош от гамата KTS ще поддържат освен всички досегашни и бъдещите интерфейси, базирани на Ethernet.\nОсвен бранда Bosch, марките Beissbarth, Robinair, Sicam и OTC също ще представят своите последни иновации.


Fiat Uno Diesel (1989) - технически характеристики, технически данни - максимална мощност, максимален въртящ момент, разход на гориво - градско/извънградско/комбиниран, максимална скорост, ускорение, тегло, габарити, двигател, окачване, джанти, гуми, спирачки, трансмисия/скоростна кутия и др.\nFiat Uno Diesel (1989)\nНачало Fiat Uno Uno Diesel\nFiat Uno Diesel е хетчбек, който има 3 врати, 5 места и FWD (предни задвижващи колела / предно предаване). Производството на модела стартира през 1989 г. Автомобилът е с размери: широчина - 1563.00 мм, дължина - 3690.00 мм и височина - 1405.00 мм. Дължината на задната следа и предната следа е съответно 1300.00 мм и 1345.00 мм, а на колесната база - 2362.00 мм. Собственото тегло на превозното средство е 809 кг. Двигателят на Fiat Uno Diesel е 4-цилиндров, с по 2 клапана на цилиндър, тип SOHC (един разпределителен вал над клапаните), с атмосферно пълнене. Работният му обем е 1301 cc. Разположен е отпред на автомобила и е ориентиран напречно спрямо дължината му. Цилиндрите в двигателя са редово подредени. Цилиндрите са с диаметър 80.50 мм, а ходът на буталата е с дължина 63.90 мм. Степента на сгъстяване е 20.00:1. Максималният въртящ момент на двигателя е 74 Нм при 3000 об/мин, а максималната мощност - 34 кВт / 47 к.с. при 5000 об/мин. Използваната горивна система на автомобила е стандартна система за впръскване (дизел). Времето, за което автомобилът ускорява от 0 до 100 км/ч е 21.20 с. Разстоянието от един километър автомобилът изминава за 39.90 с. Този модел има драг коефициент 0.3. Скоростната кутия на Fiat Uno Diesel е ръчна и има 5 степени. Максималното предавателно отношение е 0.84:1. Диференциалното/крайното предавателно отношение е 4.07:1. Кормилната уредба е тип зъбна рейка-зъбно колело (пиньон). Предната спирачна система е оборудвана с дискове. Задната спирачна система е оборудвана с барабани.\nМодел на автомобила. Uno Diesel\n"break mean efficiency pressure" или "средно ефективно налягане" е налягането, действащо върху буталото при ДВГ. При турбо двигателите това налягане е винаги по-голямо в сравнение с това при атмосферните. 105.12 psi (фунта на квадратен инч)\n724.78 кПа (килопаскала)\n7.25 bar (бара)\nВремето в секунди, необходимо на автомобила да ускори от 0 до 100 километра в час. 21.20 с (секунди)


Майките отиват пред социалното министерство в подкрепа...\n02.12.2019 10:50 1011\nМайки на деца с увреждания организират акция в защита на социалния министър в оставка Бисер Петков, съобщи БНР. Очаква се те да се съберат пред сградата на Министерството на труда и социалната политика с искане той да бъде върнат на поста.\n"Във вторник ще предложим Деница Сачева за социален министър", заяви вчера по време на брифинг премиерът Бойко Борисов. Министър-председателят каза, че се отнася с цялото си уважение към майките на деца с увреждания, които подкрепиха Бисер Петков, но подчерта, че е негово право да назначава министрите в своя кабинет.\nЕтикети: Бисер Петков Системата ни убива Деница Сачева Социално министерство\nРусия позволи подаването на газ за дружество... 13643


любов | bozhidar ivkov\nПАРАФРАЗИ ПО ЦИТАТИ ОТ ПРОИЗВЕДЕНИЯ НА ДЖОН СТАЙНБЕК\n17 неделя авг. 2014\nСтайнбек, глупост, добро, живот; paraphrases, любов, парафрази, good, life, love, Steinbeck, stupid\nНасърчавайте другите да говорят и ще бъдете най-търсеният събеседник в света, но внимавайте да не се превърнете в кошче за душевни отпадъци.\nПонякога мълчейки казваме всичко онова, което иначе не можем да изкажем.\nНе искаше да говори за проблема, защото той го беше обладал изцяло.\nЕдинствено времето може да засили или да заличи страданието ни. Рано или късно всички преставаме да страдаме – въпросът е как!\nДоброто възпитание може да скрие вътрешните ни терзания и душевните мъки.\nКоличеството знание е обратно пропорционално на количеството щастие и право пропорционално на духовната нищета.\nПознанието е бреме и затова се споделя в други мозъци.\nЧовек не знае, че може да издържи всичко докато не му се наложи.\nДа се отгледат деца се изисква кураж и… мъничко лудост. Иначе никой не може да издържи лудостта на израстването на един човек.\nТържество на интелекта е, когато един посредствен човек разбере, че да си велик, означава да си преди всичко велик самотник и след това велик…\nДобре изживян живот е този, който след свършека си не носи облекчение на света.\nАко не можеш да бъдеш с човека, когото обичаш, по-добре е да го забравиш. Любовта изисква споделеност и отдаденост, а тях не можеш да поддържаш единствено посредством пощенски марки или техните съвременни технологизирани проявления.\nМълчанието е израз на мъдрост, но и на духовна нищета. Трябва да се изчака, за да се разбере, кое от двете е. Ако е второто, няма да се наложи дълго чакане.\nБлагодарение на собствената ми глупост понякога успявам да започна нещо ново.\nАко човек има следи от рани, значи е живял. Ако има „живи“ рани, означава, че продължава да живее.\nМилостта, състраданието и взаимопомощта в политиката и бизнеса се проявяват след като си се научил да унищожаваш съдбите на всички, които са се изпречили на пътя ти. А след като си се научил на унищожение, едва ли ще можеш да градиш, освен ако чрез градежа не продължаваш унищожението.\nКолкото повече гледате назад, толкова по-вероятно е това, от което се страхувате да ви настигне и да ви сграбчи.\nАко глупостта и омразата на отделни хора те обиждат, значи, че имаш сериозни пробойни в интелигентността и чувството си за сигурност.\nТрудно е да се установи балансът между добротата и глупостта. Сигурно е обаче, че те взаимно се предполагат.\nЗа да си истински победител трябва да си истински свободен.


Южна Корея: Русия съжалява за самолетния инцидент - Webcafe.bg\nЮжна Корея: Русия съжалява за самолетния инцидент\nWebcafe 24.07.2019, 11:24\nОт Москва обаче няма потвърждение на тази позиция\nРусия твърди, че навлизането на неин военен самолет в зоната за въздушна отбрана на Южна Корея, не е било умишлено.\nТова съобщават от кабинета на южнокорейския президент, макар да няма потвърждение това да е официална руска позиция.\nСпоред Сеул руски военен представител е изразил "дълбоко съжаление" към министерството на отбраната на Южна Корея за станалото и е посочил, че причината е била технически проблем.\nЮжна Корея във вторник обвини Русия, че руски военен самолет два пъти е навлязъл във въздушната зона за отбрана на страната. Москва отхвърли обвиненията и на свой ред посочи друг инцидент, станал над група острови, за които Южна Корея и Япония спорят.\nСега, според южнокорейските власти, от Русия е било получено уверение, че първоначално оспореният инцидент ще бъде разследван. Липсва обаче потвърждение от руска страна.\nНещо повече - часове след информацията за предполагаемото извинение властите в Южна Корея съобщиха, че са получили официално писмо от Кремъл. В него отново се посочва, че руски военен самолет не е преминавал през южнокорейско въздушно пространство.\nТова според Сеул е "изкривяване на фактите", както и в разрез с вече поднесеното извинение, поднесено по "дипломатическите канали" по-рано през деня.\nВ южнокорейските обвинения от вторник също се посочваше, че в един момент два руски бомбардировача са навлезли в зоната й за въздушна отбрана заедно с два китайски самолета. Китай обаче в сряда отрече нейни самолети да се прелитали над въздушното пространство на която и да е държава.\nТагове: русия, изтребители, китай, южна корея, самолети, новини, свят, конфликт


Как може да отглеждаме сами плодове и зеленчуци в града - По света и у нас - БНТ Новини\nТази вечер от 18:30 в "Маймунарника" в Борисовата градина ще бъдат представени постиженията на инициативата за развитие на градско земеделие в столицата. На събитието ще бъде показана картата за потенциални общински терени, подходящи за градско земеделие. Тя е реализирана заедно с общинското предприятие "Софпроект".\nДаяна Николова, "Софпроект": Това е резултатът от дълга съвместна работа. Първо изготвихме механизъм за проучване на терените и от какво има нужда, за да е успешна една зеленчукова градина - ослънченост, свободно място.\nСлед това установихме, че терените на територията на Столичната община са много и затова решихме да пробваме само с такива, които са общинска-частна собственост. Проучихме да няма застрояване, да не е твърде близо до сградите, да е слънчево. Вече финално са избрани 65 терена, за които може да се предприемат действия и да се превърнат в споделени зеленчукови градини.\nОсвен терени, са необходими и доброволци - група от хора, които искат да поддържат мястото заедно. Всички 65 терена са обходени и на живо, за да се види дали наистина за подходящи за градско земеделие. Ще бъде представен и наръчник за създаване на споделена зеленчукова градина, както и видеа, свързани с дейността на инициативата.\nПовече за инициатива и подробности как може да се включите може да видите ТУК\n#градина #градско земеделие


Автор Тема: Искам да науча HTML (Прочетена 4361 пъти)\n« -: Oct 18, 2005, 21:25 »\nНапълно начинаещ съм в уеб програмирането. Бих искал да ми препоръчате някоя книжка (на английски или на български), може и сайт, където е обяснено изчерпателно и подробно като за "малоумници"\n« Отговор #1 -: Oct 18, 2005, 21:41 »\nhttp://help.pazardjik.org/stat.php?id=6 Погледни това тук има доста подробна информация.\n« Отговор #2 -: Oct 18, 2005, 22:41 »\nАко знаеш добре английски бих ти препоръчал и тези два сайта:\nАз лично именно от там се научих на HTML, а и малкото което го знам за SQL и PHP също го имам от тези сайтове.\n« Отговор #3 -: Oct 19, 2005, 00:04 »\nотносно html и css безспорно :\n« Отговор #4 -: Oct 19, 2005, 03:30 »\nЕдинственият недостатък е че струват пари, ако се поразровиш може и да ти харесат още книжки.\nП.с. До сега никой не е успял да програмира на HTML '>\n« Отговор #5 -: Oct 19, 2005, 09:20 »\nС html няма да се научиш на уеб програмиране. Самият език служи единствено за форматиране (HyperText Markup Language). Програмирането се върши с други езици, но все пак не е ясно от въпроса какво в крайна сметка искаш - да правиш статични уеб страници или нещо повече.\n« Отговор #6 -: Oct 19, 2005, 09:32 »\nтегли nVu и не се занимавай с глупости, пише чист код и прави всичко както си го пише по книгите.\nЕдин грам файда няма да си губиш времето да пишеш тагове\n« Отговор #7 -: Oct 19, 2005, 18:08 »\nВиж пич ако става дума и аз като теб се бях зарибил и мислейки че html е web прогамиране за няколко дни схванах основните неща които намерих от една книжка из нетa поточно някаде в http://www.data.bg '> 200 и кусур страници като в пъвите 130 е описан html a другото е просто за Dreamweaver ,но ти предлагам да се захваниш и с php .Ako искаш мога ти пратя нещо или си ги дръпнеш от моя комп.\n« Отговор #8 -: Oct 19, 2005, 18:30 »\nВ момента имам повечко свободно време и затова реших да попрочета за уеб програмиране.\nЯсно е че, само с HTML за никъде но според мен от там трябва да се започне. HTML не е труден, просто трябва да се упражнявам малко.\nСлед това мисля да се захвана с PHP.\nЗасега нямам намерение да се занимавам професионално. Ако ми хареса и имам време, защо не.\n« Отговор #9 -: Oct 19, 2005, 22:02 »\nHTML таговете са свързани с PHP, трябва да ги нучиш щеш не щеш просто едното не може без другото !\n« Отговор #10 -: Oct 20, 2005, 14:51 »\n, а ако решиш да отмориш с нещо странично, прочети това.\nХардуерни и софтуерни проблеми wandererbg 6 2799 Sep 18, 2003, 17:31\nХардуерни и софтуерни проблеми Naka 6 2972 Jul 24, 2008, 23:16\nИдеи и мнения console 8 2896 Aug 29, 2008, 11:48\nТърся цветен редактор на html...\nНастройка на програми liktion 3 1526 Sep 14, 2008, 23:01\nHTML Framesets или Стилизиран HTML с CSS?\nWeb development rumen6787 12 2708 Nov 09, 2011, 09:37


Чуждите медии за България на 25 април | Начало | DW | 25.04.2007\nЧуждите медии за България на 25 април\nКорупцията нанася щети за милиарди\nНаред с участието си в срещата на върха на Г-8 между 6 и 8 юни в Германия американският президент Джордж Буш ще направи и европейска обиколка – съобщават световните информационни агенции. Буш ще посети Полша и Чехия, където се планира разполагането на елементи от американската система за противоракетна отбрана. Предстои и аудиенция при папа Бенедикт 16, а в края на обиколката си Буш ще бъде в Албания на 10 юни и в България – на 11. “Либийските власти са наясно колко важен е за Съединените щати въпросът с българските медицински сестри” – това е заявено на брифинг от американския заместник държавен секретар Джон Негропонте, посетил наскоро 4 държави от Северна Африка. Баслер Цайтунг цитира данни от годишния доклад на софийския Център за изследване на демокрацията под заглавието “Милиардна корупция в България”. Изданието изтъква, че корупцията в България нанася на страната щети, възлизащи на милиарди. В резултат на корупционните практики през 2006-та година България е изгубила само в сферата на обществените поръчки над 1 млрд лева. Цитиран е и американският посланик Джон Байърли, по чиито думи корупционните практики в България отблъскват чуждестранните инвестиции. Австрийският Виртшафтсблат се спира на състоянието на енергийната фирма ЕВН, като отбелязва, че нещата не се развиват особено добре. Доставчикът е обявил, че от октомври ще повиши цените на тока в България със средно 6,3 процента, което е по-малко от инфлационния индекс и по-ниско в сравнение с цените, които смятат да въведат в българските си филиали ЕОН и ЧЕЗ. Акционерите в ЕВН би трябвало да се радват в очакване на по-високи печалби, но вместо това се опасяват от нови бели. Електронното издание Рипорт Онлайн помества данни от проучване на Прайс Уотърхаус за трансграничните доставки на електроенергия. Основният извод след допитването до 39 търговци на електроенергия – най-вече новите държави-членки на ЕС издигат сериозни пречки пред търговците с ток. Най-добри са пазарните условия в Полша и в Словакия, а причината за липсата на достатъчно въодушевление от отварянето на границите за търговия с електроенергия и газ у източноевропейските държави-съседки е съвсем прозаична – политиците в тези страни се опасяват, че ценовите равнища ще достигнат тези в старите държави-членки на Европейския съюз. При което възниква въпросът за социалната поносимост. В България, например, около една четвърт от разходите на средностатистическото домакинство са за енергия. Финанц Нахрихтен съобщава за откриването в София на филиал на швейцарската авиационна фирма Суиспорт Интернешънъл, занимаваща се с обработката на билети и багажи. Динамичният икономически растеж и рязко увеличаващият се брой на пътниците пасват идеално на стратегията на Суиспорт за навлизане на развиващите се пазари. България е сред стремително растящите пазари в Европейския съюз. От страна на Суиспорт се изразява изключително задоволство, че започва дейност на летище София. Вероятно първият полет на компанията ще се извърши на 18 юни.\nЗаглавието “Две сестри от България принудени да проституират” може да се прочете в днешния брой на бонския Генерал Анцайгер. Двама мъже довели сестрите в Германия през 2001-ва година обещавайки, че ще им осигурят работа като сервитьорки, но вместо това ги накарали да проституират. Младите жени били дори заплашени със смърт – за да не уведомят властите за положението си. Единият от двамата сводници бил задържан случайно при митническа проверка, произнесената вчера присъда е 2 години условно.


Учени съживиха древни микроби от морското дъно - Economy.bg\nУчени съживиха древни микроби от морското дъно\nТе са на 100 млн. години и започнаха да растат и да се делят\n30 юли 2020, 17:13 a+ a- a\nИлюстрация: Science in HD, Unsplash\nУчени от Факултета по океанография в университета в Роуд Айлънд, САЩ, успяха да съживят древни микроби, карайки ги да израснат и да започнат да се делят. Организмите са били в летаргично състояние на морското дъно в продължение на 100 млн. години. Откритието създаде надежди, че ако на други планети като Марс е имало живот, то човечеството може да го открие.\nМикробите идват от най-старите проби на морска утайка, изследвани до момента. Те бяха събрани преди десет години по време на експедиция до подводното течение в южната част на Тихия океан. Пробата бе взета на 75 метра под морското дъно, което е на повече от 6 хил. метра под морското равнище.\nОрганизмите са останали в състояние, което им позволява да консервират енергия.\n„Знаем, че е съществувал живот в дълбоката утайка около континентите, където има много следи от заровен органичен материал. Това, което открихме, е, че този живот се простира много по-далеч от очакваното – от морското дъно до каменния слой под него“, споделя авторът на проучването Стивън Дихонд от университета в Роуд Айлънд.\nРегионът в Тихия океан има изключително малки концентрации на органичен материал на водната повърхност, който обикновено потъва и оформя седиментни слоеве. Процесът е познат като подводен сняг и храни микробите под морското дъно. Ниската концентрация означава, че залежите по морското дъно в този участък се оформят с размер от един до два метра на всеки един милион години. Това прави условията изключително трудни за организмите в областта.\n„Основният въпрос, който разглеждаме тук, е дали живот може да съществува в подобни условия, в които хранителните залежи са ограничени, или дали подобен регион би бил лишен от живот. Освен това искахме да знаем колко време микроби могат да издържат при липсата на храна“, допълни съавторът Юки Мороно от Японската агенция за подводно-земни науки и технологии.\nЕкспертите от Япония и САЩ очакваха микробите да са фосили, но откриха, че могат да ги съживят в лабораторни условия. Генетичен анализ разкрива, че повечето микроби са аеробни. Това означава, че те се нуждаят от кислород, за да живеят. При всички анализирани проби бяха открити следи от кислород.\nД-р Мороно смята, че животът за микроби под морското дъно протича изключително бавно в сравнение с живота над дъното. Именно поради тази причина скоростта на еволюция на тези организми е по-бавна.


Избор на деня за 24.01.2021: Верона – НаполиЗлатни 7 Футболни Прогнози за Мачовете Днес\nИнформация: В сряда Наполи не успя да се справи с Ювентус в спора за Суперкупа на Италия и отстъпи с 0:2. Инсине изтърва от бялата точка в 80-та минута при резултат 1:0 за „Бианконерите“ и пропусна да вкара двубоя в продължения. Това поражение идва точно три дни след убедителния домакински успех за тима с 6:0 над Фиорентина.\nВ Серия А отборът се движи на третото място и с мач по-малко дори изглежда замесен в борбата за титлата. В неделя „Небесносините“ обаче излизат за изключително трудна визита на „Маркантонио Бентегоди“ срещу отбора на Верона. Домакините отстъпиха от Болоня в предишния кръг, за да запишат едва пето поражение от началото на сезона. Седемте победи за „Жълто-сините“ през кампанията преобладават. Верона е добре познат отличен домакин, но пък неотдавна изпадна в серия от само една спечелена точка в четири поредни мача на собствен терен. Поглеждайки към историята на това съперничество, то Наполи изглежда големият фаворит. Неаполитанци са в серия от шест поредни шампионатни победи над своя опонент, като в тях инкасираха само един гол. Сезонът обаче е изключително натоварен за отборите от големите футболни първенства, а „Небесносините“ изиграха тежък и разочароващ двубой с шампиона на Италия преди само четири дни. Верона е коварен опонент за големите в Италия, губейки само от Интер. Победи бяха записани над Рома, Лацио и Аталанта, а по точка бе спечелена във визити на Ювентус и Милан. С шест успеха в осем визити Наполи може и да е вторият най-добър гост, но загуби единствените си две гостувания на отбори от първата половина от таблицата – Интер и Лацио. Лично аз мисля, че гостите няма да спечелят, но не искам да се сблъсквам с традицията в това съперничество, въпреки че ще го направя по оста голове. Верона не успя да се разпише в едва четири мача от началото на сезона, като в седем от последните им девет двубоя в първенството гол падна и в двете врати. С 40 отбелязани гола Наполи е с втората най-добра атака в Серия А. Тимът се справя доста добре и в защита, дори най-добре от всички отбори, но сухата мрежа срещу Фиорентина е единствена за последните единадесет официални мача. Дори три точки за Верона в двубоя няма да ме изненадат, но преди всичко мисля, че ще видим гол и в двете врати.\nЗаложи на най-висок коефициент при : 1,90,\nПредишнаИзбор на деня за 24.01.2021: Лацио – СасуолоСледващаИзбор на деня за 24.01.2021: Манчестър Юнайтед – Ливърпул


Бедните мъже харесват големи гърди | nie-jenite.bg\nБедните мъже харесват големи гърди\nГладните харесват обилната плът, ситите - по-скромните размери.\nПомните ли онзи виц: Има само два вида мъже - такива, които харесват жени с голям бюст и такива, които не си го признават. Тази максима обаче търпи сериозна ревизия.\nСпоред скорошно малаизийско изследване, излиза, че бедните мъже харесват жени с по-големи бюстове, докато по-състоятелните си падат по дами с по-скромни габарити, предава "Дарик".\nПсихолозите Вирен Суами и Мартин Тове проучили връзката между достъпа до ресурси от страна на мъжете и бюстовите им предпочитания. Оказало се, че по-състоятелните мъже харесват по-скромни бюстове, докато лишените от средства мачовци се захласвали по по-пищните форми.\nВ тестовете взели участие 266 мъже от три области на Малайзия с различен социален и икономически статус - нисък, среден и висок.\nНа всеки от доброволците били показани 5 вида анимации на женски фигури с различни размери на бюста. След това те трябвало да оценят видяното въз основа на атрактивността на обектите. Оказало се, че силуетите с по-големите гърди привличали представителите на по-ощетените и ниски социални слоеве.\nВ друга поредица от експерименти на около стотина студенти били показвани 5 варианта на дамски силуети на празен и на пълен стомах. Гладните масово залагали на по-едрите бюстове, за разлика от ситите.


Ако търсите талантливи мениджъри и експерти в Централна и Източна Европа, значи сте открили точното място, истинските специалисти в т. нар. „хедхънтиг“ в Централна и Източна Европа. Мажоритарният основател и шеф на TARGET е истински пионер в Централна и Източна Европа, установява се в Унгария през 1988 г. като вероятно най-младия автрийски експатриат зад „желязната завеса“. През 1994 г. основава TARGET Executive Search, фокусирайки се върху хедхънтинг на висши и средни управленски нива. Днес има свои офиси с местни консултанти в Австрия, България, Чехия, Унгария, Полша, Румъния и Словакия. Освен това обаче TARGET извършва директен подбор в цяла Централна и Източна Европа, като например в Украйна, Грузия, Словения, Хърватска, Сърбия, Албания и т.н. Това са надеждни фирми по света, които можем наистина да препоръчаме.\nTARGET предлага задъбочен процес на директен подбор, за да открие подходящите хора, които да постигнат целите на компанията Ви. Обстойно проучване на местния пазар, комбинирано със създаване на добра мрежа от контакти и най-вече фокусиран директен подбор, откриват възможно най-подходящите кандидати на пазара. Посредством лични интервюта, с подходяща бизнес нагласа международния ни консултантски екип подбира кандидатите, както на база професионален опит, така и спрямо техните междуличностни качества, лидерски умения и отношение.\nВ Централна и Източна Европа почти всяка агенция за подбор нарича себе си хедхънтинг агенция, но само ограничен брой всъщност правят хедхънтинг, като TARGET. Ние сме истински хедхънтъри. Точка. Разработили сме задълбочени способи и методи, за да представим подходящите кандидати, които често дори не си търсят нова работа.\nСъвременна информационна система за управление на знанията и иновативни доклади за пазара Ви гарантират 2 резултата:\nTARGET ще открие “липсващото звено” за Вашата фирма;\nTARGET ще Ви предостави поглед над пазара на таланти във Вашата индустрия.\nTARGET следва бутиков модел на директен управленски подбор във всяка страна, в която оперира, като по този начин оства малка и достатъчно гъвкава структура, за да се адаптира бързо спрямо нуждите на клиента. Същевременно, посредством местната мрежа в Централна и Източна Европа, TARGET е достатъчно голяма, че да гарантира хармонични международни стандарти за качество при задания, обхващащи няколко страни.\nКОНКУРЕНТНОСПОСОБНИ ЛИ СА МЕНИДЖЪРИТЕ ОТ ЦЕНТРАЛНА И ИЗТОЧНА ЕВРОПА?\nПрез 2009 и 2015 г. TARGET Executive Search, в сътрудничество с водещи университети, публикува 2 значими проучвания. Във всяко около 1000 мениджъри-експатриати в Централна и Източна Европа (+ около 200 местни мениджъри) бяха запитани какво е мнението им за конкурентоспособността на местните мениджъри („Конкурентноспособни ли са местните мениджъри?“). Проучванията са достъпни тук:


Кола маската е сред най-предпочитаните начини за епилация. Предимствата ѝ пред други методи са много – оредяване и изтъняване на косъмчетата, тяхното по-бавно поникване, кожата остава гладка за дълго, премахват се мъртвите клетки и др.\nКакто при всяка процедура, и тук е необходимо да се съобразяваме с различни фактори, за да бъдат резултатите перфектни. Наред с правилата какво трябва да правим, за бъде ефектът възможно най-добър, има и такива, които ни казват какво е нужно да избягваме.\nПредставяме ви основните грешки, които много от нас допускат при епилацията.\nЕпилираме се сутрин\nПо-добре оставете епилацията за края на деня или за вечерта. Колкото и внимателно да се епилираме, кожата се наранява и за да се предпазим от раздразнения, е нужно тя да се възстанови. Това е далеч по-трудно през деня, тогава има по-голям шанс да се изпотим и това да раздразни наранената кожа. Също има триене с дрехите, което може да предизвика дискомфорт.\nНе се грижим достатъчно за кожата си\nПовечето от нас не забравяме за кремовете за лице и за ръце, но често пропускаме да хидратираме и подхраним кожата на тялото си. Когато тя е суха и недостатъчно подхранена, има по-голям шанс да се сдобием с враснали косъмчета. Важна част в грижата за кожата е и ексфолирането, с което ще премахнем мъртвите клетки.\nЗа да се предпазим от зачервявани, раздразнения и обриви след кола маска, трябва да сме внимателно в първите няколко часа след процедурата. Важно е кожата да не се мокри, както и да не обличаме тесни дрехи от по-груба материя. Избягвайте прякото излагане на слънчева светлина в следващите 24 часа. Бъдете внимателни и оставете кожата да се възстанови. Препоръчва се да използвате козметичен продукт за след епилация, който ще помогне на кожата да се успокои по-бързо.\nНе се съобразяваме с времето от месеца\nВ забързаното ежедневие е все по-трудно да съобразяваме кога да направим кола маска. Обикновено избираме деня, в който ще имаме достатъчно свободно време. Така обаче пропускаме да вземем под внимание един основен фактор – преди менструация тялото ни е много по-чувствително. Също нивата на хормоните не са балансирани. Поради това епилацията може да бъде значителното по-болезнено, както и да се появят петна по кожата. За да избегнете тези нежелани реакции, не се препоръчва да правите кола маска до 1 седмица преди цикъл.\nСпазвайте основните правила за епилацията с кола маска и не пропускайте важните стъпки. Така ще се радвате на красива и гладка кожа за дълго.


В процес на изграждане са още три бокса, като интерес към роботното доене проявяват още много ферми в страната. Фирма „Фарм Технолоджи“ вярва, че високотехнологичните решения са бъдещето за развитие на сектора и се старае да бъде първа във всички новости на пазара.\nДокато стигне до първия реализиран проект за роботизирано доене обаче, представителите на „Фарм Технолоджи“ извървяват дълъг път. Немската фирма производител GEA им поставя редица изисквания, като едно от тях е задължителен сервиз 24 часа, 7 дни в седмицата.\n„Във фермата на семейство Гърдеви реализирахме и са монтирани два доилни робота, като капацитетът им е за 120 крави. Оборът и оборското оборудване също са доставени от нас, като включват делители за кравите, матраци, поилки, скрепер за почистване на тора, силоз за хранене на кравите в робота и хладилен танк,“ обяснява Христо Гъчев – съдружник във фирма „Фарм Технолоджи“\nПредимствата на робота са много. Най-важното от тях е, че фермерът може да разполага с времето си. Той не е задължен да спазва графици за доене сутрин и вечер. Може да идва в стопанството по всяко време и да наблюдава на компютъра какво се случва. Информацията е достъпна и на неговия телефон.\n„Едно от другите предимства на робота е, че поставянето на апарата става много бързо. Само за няколко секунди апаратът се поставя, като процесите на измиване на цицките и процесът на стимулация, доене и запечатване след доене, стават с едно поставяне на доилния чорап. След доене кравите минават през селекционни врати,“ допълва Гъчев.\nМлякото от роботите отива автоматично в хладилния танк, който е с капацитет от 5 хил. литра. Във фермата са монтирани и вентилатори за летния сезон.\n„Има инсталиран и силоз от 26 куб. м. във фермата, в който се пълни концентрираният фураж и автоматично се подава в робота при влизането на всяка крава в доилния бокс. Количеството се програмира от собственика. На всяка крава може да бъде различно,“ разясняват от фирмата вносител.\nДруго голямо предимство на робота е сензорът за соматични клетки, които определят здравината на вимето. Фермерът получава данни за соматичните клетки на всяка четвъртина, което гарантира, че отрано може да предприеме мерки за постигане на добър здравословен статус на кравата.\n„Във фермата на Гърдеви има инсталирана и система за разгонване. Както виждате кравите имат чипове по врата си и са следени по всяко време на денонощието. Като по този начин се дава точно определено време за осеменяване на всяко животно,“ твърди Гъчев.\nПървоначалното притеснение, че кравите трудно ще привикнат към роботно доене, се оказват без основание. Очевидно е, че животните в обора се чувстват спокойни, което е едно голямо предимство за повишаване на продуктивността им.\n„В бъдеще все повече фермери ще ни се доверяват в областта на роботното доене и ще развиваме тази област все повече. Мисля, че това е европейският път и на България. Три четвърти от всички нови инсталации, които се продават в развитите западни държави, са роботи. Това говори достатъчно за себе си какво е роботното доене и какво бъдеще има,“ категоричен е вносителят на доилния робот.\nВ предимствата на робота, инсталиран от фирма „Фарм Технолоджи“, не се съмнява и нашият домакин – Димитър Гърдев. Семейната му кравеферма в ямболското село Гълъбинци вече може да се похвали с два роботизирани доилни бокса и напълно нов обор.\n„Беше доста трудно в началото за хората да свикнем с идеята, че доенето не спира. Кравите свикнаха по-бързо от нас. С течение на времето и ние свикнахме и нещата се улесниха доста. Не го мислим вече този процес, защото си имаме роботи, които си вършат добре работата. Стадото стана значително по-спокойно отпреди. Плюсовете са доста спрямо тази голяма инвестиция, която направихме, но сме доволни от резултата,“ споделя животновъдът Димитър Гърдев.\nТехнологията, разработена от фирма GEA, позволява изграждането на различни типове обор. Родният животновъд избира вариант със скрепери за почистване и скаров под на местата, където са поилките и чакалнята на кравите.\n„Идеята на цялата концепция в обора е, че кравите имат свободен достъп до храна, до вода и до място за доене. По този начин те се доят по 3 или 4 пъти на денонощие, в зависимост от техния млеконадой и нужди. На нас това ни дава едно облекчение, че няма нужда от хора, които да подкарват кравите, да ги вкарват за доене, да ги издояват. Просто всичко си става по естествен път,“ радва се стопанинът.\nПо думите на Гърдев процесът на обучение се оказва по-труден за хората, отколкото за кравите. Има текущо обслужване сутрин и вечер, за да се провери дали камерата е чиста. Роботите са така добре направени, че се самопочистват. Това прави системата доста ефективна.\n„В момента целият процес на издояване до взимане на млякото от танка е напълно автоматизиран. Никой не се занимава с него. Почистването е автоматизирано. Контаминирано мляко не може да влезе в танка, което е много важно за нас,“ коментира Гърдев.\nБлагодарение на софтуера, свързан с робота, Димитър Гърдев получава пълна информация за доенето, която го интересува, включително вероятности за евентуално заболяване, като мастити например.\n„С респондерите, които са на кравите, има система за проследяемост на разгонванията, която е много важна и улеснява работата на фермера, защото той знае във всеки един момент дали има разгонена крава и кога е най-точният момент за осеменяване, което е много важно,“ убеден е животновъдът.\nФермерът си сътрудничи с тандема Христо Гъчев – Евгени Попов вече повече от 12 години. Първата му доилна зала е монтирана от тях. Надява се до 1–2 години да помисли за огледалния образ на този обор.\n„С тяхната фирма „Фарм Технолоджи“ работим, откакто са я основали. Те ни монтираха робота, пуснаха го в експлоатация. Изпълняват си изискванията, които са им наложили, и се развиват в добра насока, защото инвестират в кадри, които са много важни за този бизнес и много трудно се намират,“ заключава фермерът от Ямболско.\nПовече информация за доилните инсталации, софтуера и роботизираното доене може да получите от „Фарм Технолоджи“ на www.farmtech.bg\nроботизирано доене Фарм Технолоджи животновъд кравеферма робот


В засегнатия свинекомплекс се отглеждат 24 000 животни\n03.01.2020 19:40 3134 0\nНово огнище на Африканска чума по свинете бе засечено днес край Шумен. Фермата се намира в индустриална ферма в село Никола Козлево. Положителният резултат от пробите е потвърден в късния следобед днес от Националната референтна лаборатория в Националния диагностичен научноизследователски ветеринарномедицински институт в София. В засегнатия свинекомплекс се отглеждат 24 000 животни.\nОпределена е трикилометрова предпазна зона около огнището, в която влизат селата Каравелово и Пет могили, край Шумен. А също и десеткилометрова наблюдавана зона, в която влизат населените места: гр. Никола Козлево и селата Красен дол, Хърсово, Вълнари, Цани Гинчево, Векилски в община Н. Козлево, и село Писарево, община Нови пазар.\nСвиква се областна епизоотична комисия утре.\n31.03.2020 23:00 Дойде времето, в което хората купуват гири като... тоалетна хартия 210\n31.03.2020 22:45 25 неща, които трябва да чистите абсолютно всеки ден 812\n31.03.2020 22:30 12 съвета за оптимална имунна система 308\n31.03.2020 22:15 Могат ли домашните ни любимци да хванат COVID-19 354\n31.03.2020 22:00 Какво очаква Козирог, Водолей и Риби през месец април? 1242\n31.03.2020 21:45 Как да измерим 2 метра разстояние навън? 461\n27.03.2020 00:45 Установиха при каква температура коронавирусът спира да вирее 176721\n30.03.2020 21:30 Български лекар, работещ в Германия: Докато вие си мислите, че това е измама, медиците водят война 140114\n30.03.2020 22:10 Жената на Криско показа нов бюст след раждането 66317\n27.03.2020 09:00 Продавачка на скариди е нулевият пациент с коронавирус 44039


ЩО Е ТОВА НЕЩО МОРАЛНА ШИЗОФРЕНИЯ\nЗаглавие: ЩО Е ТОВА НЕЩО МОРАЛНА ШИЗОФРЕНИЯ Съб Юли 13, 2013 2:51 pm\nИма едно ново модерно определение, което излезе заедно с надигащата се вълна от вегани по целия свят. Това е определението Морална Шизофрения . Определят я като душевно объркване в центъра на тимуса ( там, дето се чувства Състраданието), поради което получаваш неспособност да проумееш ценността на Живота като цяло. Значи, да обясня, ако да кажем обичаш кучето или котката си, а забиваш със силно слюноотделяне вилицата и зъбите си в зайчето, пилето, прасенцето и прочие, то ти си един достоен носител на званието Морален Шизофреник . Да ви кажа, напълно съм съгласен с това. Животът е един и същ и при прасето, и при зайчето, та не е редно едните да ги ядем, а другите да ги целуваме за лека нощ и да им правим сватби и фризюри.\nОбаче мен не ме свърта и ще разширя това понятие, защото, като да виждам Морална Шизофрения във всички области на живота .\nЕто един пример: Пазарувам си в магазина и се разприказвахме със собственика. Пита ме искам ли найлонова торбичка, аз му отговарям, че си нося, тъй де, да щадим Майката Природа. Той се съгласява много охотно с мен и казва, че ДА, така трябва да бъде. Трябва да се щади Майката Природа... Оглеждам магазина му. Магазинът се пръска по шевовете от неща, които НЕ щадят майката Природа. Месища, яйца, млека, цигари, алкохоли, кока коли, включително и фойерверки, за да могат празните кратуни на богаташките деЧИЦА да се забавляват по празниците, като вдигат аларма до небето и по тоя начин неминуемо да стресират животните и птиците на същата тая Майка Природа. Няма какво да му обяснявам на човека, защото това е поредния Морален Шизофреник , т.е.– поредния слепец. Светът е пълен с тоя вид хора. Те се създават някъде там, по пътя, докато са консумирали безчетните отрови на матрицата. С такива абсурди на Морална Шизофрения е пълно ежедневието, та няма спасение. Те идват да покажат едно единствено нещо...Че 99% от човечеството се сдобиват като наследство от баба Матрица с шапки, с въртящи се перки на главите.\nЕдно нещо обаче знам със сигурност. Че ако спрете да консумирате животински продукти и станете веган, повтарям, НЕ вегетарианец, а ВЕГАН, ще настъпи пълен обрат в съзнанието ви и ще ме разберете точно какво казвам, па ще се и съгласите с мен. И ще се учудите как сте приемали един такъв луд свят. И ще се удивите на огромното количество от тоя луд свят. И още нещо знам...ще станете мизантроп. Не се плашете, това е най-ЧЕСТНОТО И ОТКРОВЕНО състояние на човека, който е тръгнал нагоре. Споко. Може да ми се обадите да си правим компания. Когато има единомислие и единодействие в полза на Майката Природа и нейните обитатели, мизантропието ми изчезва яко дим.\nА, и още нещо, аз също съм Морален Шизофреник, но от доста по-леките случаи ( защото храня с месо котарака си), ама да му мислят тея, дето грухтят барабар с цялото семейство месо и за закуска даже, па и имат големи кучета, дето изяждат по две кила месо всеки божи ден. Дето вика за тях Дънов: ''тея въобще мязат досущ на животни''. Как да направя Биско да яде тиквички и булгур, е това е за сега моята сериозна дилема, която доста ме мъчи .\nЗаглавие: Re: ЩО Е ТОВА НЕЩО МОРАЛНА ШИЗОФРЕНИЯ Пет Юли 19, 2013 8:25 am\nМного злободневна тема, Лимоне...Примери има навсякъде: Еленко Ангелов е върл враг на матрицата, а признава че пие алкохол и ходи по барове. Силно противоречие... ако си враг на матрицата, трябва да си пример за всички попаднали в капана ѝ, а не да блееш дружно с тях.\nЗаглавие: Re: ЩО Е ТОВА НЕЩО МОРАЛНА ШИЗОФРЕНИЯ Чет Дек 12, 2013 8:31 am\nТъй тъй Пирански, аз нали за тая човешка слепота говоря...\nЕ го напоследък на полезрението ми са две реклами по телевизията – плод на човешката МОРАЛНА ШИЗОФРЕНИЯ. Едната показва малки сладки новоизлюпени пиленца и как едно дете ги милва с любов...след което дават поточната линия и на нея пльоснати малките пиленца, вече пораснали, заклани и спретнато пътуващи към прилежното пакетиране. Като за капак, рекламата завършва с една анимирана върло изкефена кокошка, която намига приятелски на хората – нейните главорези. Луд свет, ама нема как да се види, щото е луд, а лудия не може да се види, щото е душевно болен...\nДругата изтралалакала реклама показва едно сладко, нежно, ''невинно'' момиченце – на мама и тати гордостта, със сини оченца като на ангелче, което се усмихва благо и разнася една чиния с нарязани убити тела в примамливата форма на суджуци + саздърми. И всички едни такива невинни и усмихнати, едни такива христиански 'богоугодни', засукали мустаци от течащите от апетит лиги...та чак ти иде да ги ритнеш отзад, заради тая техна мракобесна морална шизофрения ...\nЗаглавие: Re: ЩО Е ТОВА НЕЩО МОРАЛНА ШИЗОФРЕНИЯ Чет Мар 27, 2014 7:35 am\nЕ го напоследък на полезрението ми са две реклами по телевизията – плод на човешката МОРАЛНА ШИЗОФРЕНИЯ. Едната показва малки сладки новоизлюпени пиленца и как едно дете ги милва с любов...след което дават поточната линия и на нея пльоснати малките пиленца, вече пораснали, заклани и спретнато пътуващи към прилежното пакетиране. Като за капак, рекламата завършва с една анимирана върло изкефена кокошка, която намига приятелски на хората – нейните главорези. Луд свет, ама нема как да се види, щото е луд, а лудия не може да се види, щото е душевно болен... Лимоне лимоне....това са мои мисли написани от теб.. невероятно съвпадение на усещане и поглед върху нещата....толкова се радвам за всеки един безценен човек като теб, който е тук на земята(поне за мен е така) тази реклама съм я анализирал от до и съм я псувал пред прозореца на матрицата наречен телевизор.... чудя се защо другите не виждат това.. за което пишеш. Наистина се чудя-да знам, душевна еволюция най-вероятно и нивото и според което имаш очи за различните неща...Ако мога да нарека някой остроумен, то това си ти! Знам, че думите ми много едва ли не като суперлативи звучат, но така го чувствам и не ми пука кой какво ще си мисли!!! това за което също бе писала за чувствителността-кой до колко я има и кой не и че това показва нивото на душата...това абсолютно е така и за мен..\nДругата изтралалакала реклама показва едно сладко, нежно, ''невинно'' момиченце – на мама и тати гордостта, със сини оченца като на ангелче, което се усмихва благо и разнася една чиния с нарязани убити тела в примамливата форма на суджуци + саздърми. И всички едни такива невинни и усмихнати, едни такива христиански 'богоугодни', засукали мустаци от течащите от апетит лиги...та чак ти иде да ги ритнеш отзад, заради тая техна мракобесна морална шизофрения bounce ...\nЗаглавие: Re: ЩО Е ТОВА НЕЩО МОРАЛНА ШИЗОФРЕНИЯ Чет Мар 27, 2014 9:44 am\nПриятелю, първо да те поздравя за аватара Много засукан котарак си избрал, браво, браво\nАбе остави се с тея реклами. Сега пък една момиченце реве за пони, а то се оказали кренвирши 'бони'. И забележи какви гаднички деца все си избира матрицата. Едни такива лигави и нахални...с кеф да ги оставиш само на хляб и вода, че да ги пречистиш от злото во век и веков. Това придошло инигово поколение май ще се окаже повече адово отколкото индигово, ама айде карай. Ами оная тъпоумна реклама на Пени, дето едно момченце възхвалява с ревящи нотки в гласа баща си, дето имал безкрайно правилен избор на покупки. А той баща му като под калъп избра възможно най-вредните неща за консумация ха...ха...ха... Жалки са, заклевам се.\nЗаглавие: Re: ЩО Е ТОВА НЕЩО МОРАЛНА ШИЗОФРЕНИЯ Чет Мар 27, 2014 12:17 pm\nгледах и тази мръсна реклама..а вчера ходих до едно село на едни познати, че до родителите им-карах ги с колата.Влизам вътре-кокошчици,зайчета. Приближих се до зайчетата,клекнах до тях и започнах да ги гледам мислейки си за съдбата им..милите толкова страх имаше в очите им...и са толкова мили същества..наистина си мислех да питам дъртия как не му е жал..но матрицата там отдавна е победила...той си е зомби..както и моята баба и повечето ми близки..\nЗаглавие: Re: ЩО Е ТОВА НЕЩО МОРАЛНА ШИЗОФРЕНИЯ


Restaurant fonda giralt - НАЙ-НИСКИ ЦЕНИ от agoda.com\nSant Miquel 5, Ла Жункера, Ла Хонкера, Испания, 17170 - Покажи на картата\nRestaurant fonda giralt е перфектен избор за пътуващи, които желаят да почувстват духа на Ла Хонкера. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВъзползвайте се от богатството на ненадминатите услуги и удобства в Ла Хонкера. Този хотел предлага множество удобства, за да задоволи и най-изискания вкус.\nАтмосферата на Restaurant fonda giralt се усеща във всяка стая. Удобства като вентилатор, телевизор с LCD/плазмен екран, душ са само някои от даденостите на обекта. Освен това в хотела можете да се възползвате от множество предложения за приятно прекарване на свободното време. С превъзходните си удобства и отличното си местоположение Restaurant fonda giralt е идеално място, в което можете да се насладите на престоя си в Ла Хонкера.\nIf you expect to arrive after 23:00h please contact Restaurant Fonda Giralt in advance.\nВсички типове туристи (102) Двойка (50) Самостоятелно пътуващ (16) Семейство с малки деца (14) Семейство с големи деца (5) Група (19)


Секси боди Kyouka | 95.00лв — Melina.bg\nСъстав: 75% полиестер, 15% полиамид, 10% еластан\nСтил: Открити гърди. Широки презрамки. Закопчалка на гърба. Долна част тип прашка.\nНевероятно изкусително боди, откриващо тялото ви пред погледа на вашата половинка по най-страстния начин. Дизайнът е създаде по специален начин, който да придава фокус на вашите форми и да създава оптическа илюзия за по-слабо и издължено тяло.


Проблем с инсталация на уиндоус 7 - Windows - kaldata.com - Форуми\nПроблем с инсталация на уиндоус 7\nот Yuliann, 14 юли 2013 в Windows\nЗдравейте приятели !!! Днес получих новото си ПС което е поръчков модел от cyberpower в щатите. Поръчах го без операционна система и сега проблем ... не мога да инсталирам 7цата. Аз имам и лаптоп, на който многократно е инсталиран същия уиндоус, който инсталирам на десктопа. Настройвам БИОС-а да боотва от усб и уиндоуса тръгва. Но в момента където трябва да покажа къде да се инсталира не разпознава хард диска. Пробвах да инсталирам дривери от дисковете, с които дойде пц-то но не става. "no drives were found. Click load driver to provide a mass storage driver for installation." HELP\nCAS: Thermaltake Level 10GTS Mid Tower Gaming Case w/ EasySwap HDD bays, 2x Front USB 3.0 Ports, & Headset Holder (White Color)\n_load_: 7/13/2013 8:46:25 PM\nWindows 8 Feature в BIOS нали е на Disabled? Също и Fast Boot трябва да е Disabled за 7 и Enabled за 8. Boot Mode Select пробвай на LEGACY+UEFI\nТочно така са настройките и пак не става. Опитах и по начина показан в клипчето, не разпознава хард диска а само флашката\nА в BIOS изобщо отчита ли ти се, че имаш хард диск?\nАми не разбирам много, ама никъде на скрийншота ти не виждам харддиск. Я виж при буутващите устройства - има ли го?\nАко и там го няма - проблемът е хардуерен.\nами има опция хард диск\nИма опция, ама харда никакъв го няма. Ако няма гаранционни лепенки по кутията отвори я и виж да не са се откачили кабелите(захранващия или интерфейсния) или изобщо да са забравили да ги включат.\nIma garancionni lepenki, otvorq li q i krai s garanciqta .... obache shte q otvorq, kakvo da pravq !\nНа мен това -HDD: 1TB SATA-III 6.0Gb/s 32MB Cache 7200RPM HDD (Single Drive) ми прилича на хард диск.\nИ на мен ама са забравили да му забодат кабела май\nА по-добре го върни в магазина, че като ти отпадне гаранцията може да се окаже, че харда е дефектен и после да не искат да ти го сменят.\nТо е хубаво да го върне ама,обратно до USA дали ще има търпение да чака.По добре първо,ако има възможност да проведе някаква комуникация с производителя - тел.или имейл.\nОпрвих го !!! Глупаците не бяха вкарали хард диска до края. Благодаря Ви за пореден шът за помощта !!!\nДано бъде без проблем използването му, понеже вече нямаш гаранция.\nТо и без другото, след 6 месеца ще се отваря за почистване.\nДа ли ще го прати в С А Щ ?\nНе става нито по единия нито по другия начин, като сложа да буутва първо от харда, пак започва наново с инсталацията, а като извадя флашката и даже не зарежда а се рестартира и докато не сложа флашката не иска да продължи, в смисъл продължава да се рестартира :(